JUMAL KÕNELEB
Tere! Tore jälle kohtuda.
Minu nimi on Jan Cedercreutz ja siin on mu armas naine Joy.
Selles saatesarjas räägime Jumalast.
Imelik küll aga sellest polegi paremat jututeemat.
Jumal on meie Isa aga täna küsime hoopis
väga olulise, aktuaalse ja argielu puudutava küsimuse.
Kes hoolitseb meie eest?
Kes see on, kes meie eest hoolitseb?
Kuigi olen näinud Jumala hoolitsust juba üle kahekümne aasta,
on see ikkagi küsimus, mille ees mu sisemus väriseb.
Kes hoolitseb minu eest?
Kas see olen mina ise või on see keegi teine?
Kas see olen mina? - Kas see oled hoopis sina?
Oled mees, perekonnapea. - Just. Tee siis ometi midagi!
Sina vastutad.
Mu elu esimesed 25 aastat kasvasin täielikult ilma Jumalata.
Käisin omi radu ja vastutasin iseenda eest.
Minu oma mõtlemisoskus, võimed ja oskused olid määravad.
Õppisin ja otsisin endale tööd.
Liikusin edasi ja võtsin endale, mida oli vaja omale muretseda.
Rajasin ise enesele teed. - Minuga oli samamoodi.
Püüdsin mõtelda,
mis on kõige parem ja targem ning liikusin selles suunas.
Täiesti iseenda jõul.
Oleme mõtisklenud selle üle, mis juhtus Eedeni piiril.
Mis juhtus, kui Aadam ja Eeva astusid välja Jumala ligiolust,
täielikust ühendusest Temaga oma teele ja oma ellu?
Mis siis juhtus?
Eedeni piiril saan ma hoolitsuse küsimusele pihta.
Kui astun oma ellu ning ajan oma asja
ja elan oma elu, siis hoolitsen ise enda eest.
See on täiesti selge.
Vastutan ise. Loomulikult.
Pean ise hoolt kandma ning võtma vastutuse.
Mis juhtub, kui leian Jeesuse?
Mis juhtub, kui kohtun Temaga?
Mõistan, et Ta elab ja tahan astuda omalt rajalt maha,
olla Temaga ühenduses, ning valin Tema.
Valin elada koos Temaga.
Tahan elada Tema lähedal
ning õppida Teda tundma ja kuulda, mis on Tema tahe.
Tahan anda oma elu Temale.
Astun maha oma üksildaselt teelt osadusse ja ellu koos Temaga.
Justkui Eedenisse, tagasi sellesse lähedusse.
Olen uuestisündinud kristlane.
Kes hoolitseb nüüd minu eest?
See pole iseenesestmõistetavus.
Kelle jaoks on see nii selge?
Kas see on nii selge, kes on see hoolekandja?
Tahan ausalt ja siiralt vaadelda seda küsimust.
Tahan küsida selle küsimuse ning otsida sellele vastuseid.
Kui vaatame ausalt algusest peale nagu tegime mõni saade tagasi.
Vaatasime, milline oli Aadama ja Eeva esialgne kodu,
siis neil oli keegi, kes hoolitses nende eest.
Selleks oli Jumal.
Jumal oli loonud täiusliku koha nii kliima kui elutingimuste osas.
Seda kohta võiks lausa kutsuda paradiisiks.
See koht oligi paradiis.
Täiuslik koht,
kus Jumal oli korraldanud kõik nii, et Ta tõesti hoolitses nende eest.
Tema oli see, kes hoolitses.
See ei tähendanud siiski seda, et Aadam ainult istus ja mökutas.
Tal oli oma töö ja ülesanne.
Nad pidid koos Eevaga hoidma ja harima seda aeda.
Võime siiski kujutleda,
kui erinev oli see ajast, mil nad langesid pattu
ja pidid palehigis rügama nagu soid kuivendav soomlane.
Higimull otsa ees.
Usun, et Jumal lõi Aadama nii,
et ta nautis seda aia harimist selles imelises paradiisis.
Meid on loodud tegutsema ning töö on õnnistus.
Näeme alguses selgelt,
et Jumal oli ja tahtis hiljemgi inimese eest hoolitseda.
1. Moosese 3. peatükis,
kui Aadam ja Eeva tegid patti, ütles Issand Aadamale:
"Et sa kuulasid oma naise sõna ja sõid puust,
millest mina olin sind keelanud, öeldes, et sa ei tohi sellest süüa,
siis olgu maapind neetud sinu üleastumise pärast!
Vaevaga pead sa sellest sööma kogu eluaja!"
Nüüd pead sa ise endale toitu hankima.
Kogu eluaja.
"Ta peab sulle kasvatama
kibuvitsu ja ohakaid, ja põllutaimed olgu sulle toiduks!
Oma palge higis pead sa leiba sööma,
kuni sa jälle mullaks saad, sest sellest sa oled võetud!"
Hoolekande põhimõte muutus sel hetkel täielikult.
Vaeva nähes pead sa leiba teenima kogu elu.
Kuidas on see siis praegu? - Kõik sõltub siis minust.
Lisaks on see nii raske, et higimull on otsa ees.
Kuigi elame Soomes tõesti külluslikku elu,
rügavad siiski paljud sõna otseses mõttes, et leiba teenida.
Pole ime, et läänemaailmas on läbipõlemine rahvushaiguseks.
Sellele vaatamata, et elatustase on vägagi kõrge.
Kas see ongi Jumala tahe?
Kas needus ja palehigis rügamine on nüüd lihtsalt meie osaks
ja peame seda kandma, taluma ning Taevas saame kord alles puhata.
Kas see tõesti on nii?
Selle küsimuse me täna esitamegi.
Kas minu ülesanne on pale higis rügada leiba teenida
ja kunagi Taevas puhata või on mingi teine võimalus?
Oleme rääkinud mitmes saates, et võime pääseda tagasi paradiisi.
Kas sellega käib kuidagi kaasas ka hoolekanne?
Paradiis meie eludes tähendab lähedast ühendust Jumalaga.
Me kõik teame, et me ei ela täna paradiisis.
Võime elada samas suhtes ja läheduses Jumalaga.
Tema lähedus ja armastus on imeline nagu Eedeni aed.
Kas võin lugeda Matteuse evangeeliumist?
Muidugi, tee seda.
Kas see ongi meie osa ja meil tuleb sellega leppida?
Tean, et paljud mõtlevad nii, et sedasi see ongi.
See paistaks kõikjalt ja Uus Testament ei räägiks ka muust.
Uues Testamendis räägib Jeesus millestki muust.
Matteuse evangeeliumis 6. peatükis ütleb Jeesus,
et me ei peaks millegi pärast muretsema.
Miks muretsete riiete, toidu ning ühe ja teise asja pärast?
Ta räägib toimetulekust.
Miks muretsed kogu aeg, kuidas saad hakkama ja tuled toime?
Ta ütleb, et seda kõike taotlevad paganad,
ehk need inimesed, kes ei tunne veel Jumalat.
Ta jätkab: "Teie taevane Isa teab ju, et te seda kõike vajate."
Siin peegeldubki Jumala hoolitsus.
Sul on nüüd taevane Isa,
kes teab, et vajad riideid, töökohta, elukohta
ning soovid ja vajad abikaasat või mida iganes sa ka vajad.
Ta teab, et vajad vett ja toitu.
Ta teab.
Jeesus jätkab:
"Aga otsige esmalt Jumala riiki ja tema õigust,
siis seda kõike antakse teile pealegi!"
Matteuse evangeelium 6:33
"Otsige esmalt Minu riiki ja kõik need asjad:
riided, eluase, mida iganes sa vajad
ja Isa teab seda juba ette - neid asju Ta ka annab sulle."
See kõlab päris hästi. - Päris eriliselt.
Ta räägib toimetulekust.
Sellest, et nüüd, kui Ta on meie elus
ja elame koos Temaga, ei ole me enam üksinda.
Tema on meiega ning oleme üks ja elame üheskoos.
Ta on mõtelnud ka seda ja arvestanud meie toimetulekut.
Ta tahab selgelt ikka veel hoolitseda meie eest.
Nii see on.
Omal ajal avas mu silmad
ja oli suureks ilmutuseks, mis on kirjas galaatlastele 3:13.
Seal öeldakse nii:
"Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud:
"Neetud on igaüks, kes puu küljes ripub" -,
selleks et Aabrahami õnnistus saaks paganatele osaks Kristuses Jeesuses
ja et me tõotatud Vaimu saaksime usu kaudu."
Kui sain ilmutuse ja õpetuse, et Jeesus murdis needuse väe,
kui maapind ja töö muutus pärast pattulangemist neetuks.
Jumal murdis selle needuse.
Kristus sai neetuks meie eest,
pärast ja asemel, et võiksime elada õnnistuses.
Me töö oleks õnnistuseks.
Seegi minu meelest üks vägev sümbol,
et Jeesus kandis kibuvitsakrooni, mida neetud maa kasvatas,
otsekui märgiks, et Ta kandis sinu eest kogu selle needuse.
Sina ega su elu pole enam neetud vaid õnnistatud.
Õnnistus tähendab just seda.
Õnnistus on Jumalalt tulev vägi, mis toob esile midagi head.
Jumala vägi me elus toob toimetuleku, õitsengu ja edu.
Jeremija prohveteeris sellest.
Vanas Testamendis on kõik imelised prohvetid,
kes prohveteerisid üha uuesti sellest,
mis toimub, kui tuleb vabastaja, Päästja, "naise seeme" ehk Messias.
Toimub põhjapanev muutus.
Jeremija 3:19: "Ja ma mõtlesin:
"Küll tahaksin sind panna laste sekka."
Meid on jälle pandud Jumala laste sekka.
Kui seisan Eedeni piiril, mõtlen, kas olen üksi ja pean end ise
palehigis iga päev ülal pidama, kuni saan jälle mullaks
või lähen tagasi Jumala juurde, Ta ligiollu, õnnistusse ja elan Temaga.
Kuidas see mõjutab minu toimetulekut?
"Küll tahaksin sind panna laste sekka ja anda sulle meeldiva maa,
toredaist toredaima pärisosa rahvaste keskel."
Kuulen lausa, kuidas keegi praegu mõtleb:
"Kui sa teaksid minu olukorda, siis sa ei räägiks sellist juttu."
Mina ei räägigi, sest see on Piiblis kirjas.
Mida see tähendab?
"anda sulle meeldiva maa,
toredaist toredaima pärisosa rahvaste keskel.
Sina hüüaksid mind isaks ega taganeks mu järelt."
Jesaja raamatus 51:3 on kirjutatud nii:
"Sest Issand trööstib Siionit, trööstib kõiki selle varemeid..."
Minu elu on varemetes, kui elan ilma Issandata.
Elan üksinda kui kõrbes, teisel pool Eedenit.
"Sest Issand trööstib Siionit, trööstib kõiki selle varemeid;
ta teeb selle kõrbe otsekui Eedeniks."
Ta tahab muuta mu kõrbe õitsvaks viljapuuaiaks.
"ja lagendikud Issanda rohuaia sarnaseks.
Seal on lusti ja rõõmu, tänulaulu ja pillihäält."
Ta tahab muuta minu elu kõrbe ja kiviklibu
ning tahab tuua sinna elu, õnnistuse ja õitsengu.
Jesaja raamat 41:17 on samuti tore lugeda,
kui otsida vastust küsimusele: "Kes minu eest hoolitseb?"
"Kui viletsad ja vaesed asjata otsivad vett
ja nende keel kuivab janust, siis mina, Issand, kuulen neid,
mina, Iisraeli Jumal, ei jäta neid maha.
Ma panen jõed voolama viljatuil künkail
ja allikad orgude põhjas;
ma muudan järveks kõrbe ja veelätteiks põuase maa.
Ma istutan kõrbesse seedreid, akaatsiaid, mürte ja õlipuid;
ma panen lagendikule küpresse koos plataanide ja piiniatega,
et nad näeksid ja teaksid, tähele paneksid ja ühtlasi mõistaksid,
et seda on teinud Issanda käsi ja selle on loonud Iisraeli Püha."
Üha jälle räägib Ta,
et tahab teha head ja muuta meie kõrbe olukorda.
Kas tohin veel lugeda Jesaja 35? - Ikka.
Seda tasub kodus aeglaselt lugeda ja uurida
ning küsida Issandalt, mida Ta tahab sellega ütelda.
"Kõrb ja liivik rõõmutsevad,
nõmmemaa hõiskab ja õitseb nagu liilia.
Ta õitseb kaunisti ja ilutseb rõõmu ning hõiskamisega,
temale antakse Liibanoni toredus, Karmeli ja Saaroni ilu.
Nad saavad näha Issanda toredust, meie Jumala ilu.
Kinnitage nõrku käsi
ja tehke tugevaks komistavad põlved!
Öelge neile, kel rahutu süda: "Olge kindlad, ärge kartke!
Vaata, teie Jumal!... Tema ise tuleb ja päästab teid.
Siis avanevad pimedate silmad ja kurtide kõrvad lähevad lahti.
Siis hüppab jalutu otsekui hirv ja keeletu keel hõiskab,
sest veed keevad üles kõrbes ja ojad nõmmemaal.
Kuumavirvendusest saab järv
ja põuasest pinnast keevad veeallikad üles;
seal, kus on šaakalite eluase, kasvab kaislaid, kõrkjaid ja pilliroogu.
Ja Issanda vabaksostetud
pöörduvad tagasi ning tulevad Siionisse hõisates.
Nende pea kohal on igavene rõõm: rõõm ja ilutsemine valdavad neid,
aga kurbus ja ohkamine põgenevad ära."
Need on imelised sõnad, mida saame võtta need vastu.
Võime võtta need ülikülluse,
armastuse ja hoolitsuse sõnad meie taevaselt isalt vastu.
Tema käsi ei ole lühike aitama ning Tema kõrv pole kurt kuulama.
Ta on meiega koos ja me pole kunagi üksinda.
Ta tahab tuua mu ellu taastamise ja õnnistuse.
See on imeline.
Ühesõnaga Ta tahab meie eest hoolitseda.
Tema ei ole muutunud,
kuigi peale pattulangemist tuli needus maailma.
Maailm muutus ja see pole selline nagu Jumal selle kavandas.
Me kõik teame usklikena,
et Jumal hoolitseb Taevas meie eest.
Ta loomus pole muutunud ning Taavet teadis seda.
Ta kirjutas Psalmi 23, mida mitmed teavad.
"Issand on mu karjane, mul pole millestki puudust.
Haljale aasale paneb ta mind lebama,
hingamisveele saadab ta mind; tema kosutab mu hinge.
Ainult headus ja heldus järgivad mind kõik mu elupäevad."
Taavet kuulutab Jumalast, kes hoolitses selgelt tema eest.
Kes kandis tema eest hoolt
ning oli talle lähedasem ja kallim kui keegi teine.
See on aktuaalne ja oluline küsimus.
Ka sinul tasub seda mõtelda, sest see on nii või teisiti:
kas tood ise leiva lauale ja kõik sõltub sinust või Jumalast.
See ei tähenda muidugi, et me ei pea tööd tegema.
Piibli järgi on töö õnnistus ja me peame tegema tööd.
Siiski mitte nii, et rügad palehigis üksinda
ja kogu toimetulek sõltub, kuidas saad hakkama või ei saa.
See on olnud minu jaoks väga tähtis küsimus.
Mis siis, kui Jumal
kutsub sind kooli rajama ning meil on mitmeid töötajaid?
Kes meie eest lõpuks hoolitseb?
Kas mina ja Joy?
Kas usun, et Jumal on nii suur, et Ta hoolitseb terve kooli eest?
Tean, et Jumal on just nii suur ning seda ka sinu elus.
Aamen.
Palvetame koos sinuga.
Tänu teile kõigile julgustuse ja tagasiside eest!
Kui soovite rohkem teada meie töö kohta,
külastage meie kodulehekülge www.kristillinnkoulu.org
Seal võid tutvuda kooli ja lasteaiaga ning tellida neid raamatuid,
mis aitavad sul leida Jumalaga lähedase suhte.
Õpid tundma ja nägema ennast nii nagu Jumal näeb.
Neljas raamat ilmub loodetavasti jõuludel.
See käsitleb usku.
Me kõik vajame usku, sest elame usus mitte nägemises.
Nüüd palvetame.
Tänu taevane Isa, et oled nii suur ega ole muutunud.
Sa hoolitsed meie kõikide eest.
Täna me toome iseennast ja Sinu palge ette kõik need,
kes võitlevad just selles valdkonnas.
Olgu võlakoorem, töötus, nälg või mis tahes toimetuleku küsimus.
Tänu Issand, et saame tuua need asjad täna Sinu ette.
Näeme Sinu Sõnas ja oleme näinud oma eludes,
et oled sama eile, täna ja igavesti ning hoolitsed meie eest.
Sa tahad täita kõik meie vajadused oma rikkust mööda
imelisel viisil Jeesuses Kristuses. (kiri filiplastele 4:9)
Võime palves tänada, et Sina täidad need vajadused.
Aitäh töökohtade, majandusliku abi
õnnistuse, toidu, riiete ning uue auto eest.
Olgu olukord ja vajadus milline tahes.
Tänu Taevaisa, et Sina hoolitsed meie eest alati.
Tänu Issand, et oleme Sinu palge ees.
Tänu, et võime elada Sinu lähedal ja Sinuga koos, Issand.
Võime elada täielikult Sinu tiibade kaitse all.
Issand, oleme kõigeväelise varju all.
Oleme tõesti turvalises pesas Sinu kaitse all.
Issand, tänu, et Sinu nimi on El Saddai
ehk ülikülluse Jumalat või ema rinnapiima Jumalat.
Issand, täname Sind selle eest, et su tagavarad ei lõppe otsa.
Sinu jõud on lõputu ja Sinu juures pole mingeid piire.
Issand, tänu, et Sina täidad tõesti kõik meie vajadused.
Issand, täname Sind praegu,
et tuled tõesti tuled me kõigi ellu ning hakkad asju korda seadma.
Issand me lubame Sul tulla ja teha meie elus asjad korda
nagu need peaksid sinu algse plaani järgi olema.
Tänu, et juhatad oma karjasekepi ja sauaga.
Avad õiged uksed ja tood õiged inimesed meie ellu.
Tänu, Issand, Sinu hoolitsuse eest.
Hoolitsed meie eest detailse täpsusega.
Me kuulutame nüüd jumalikku täiuslikku hoolitsust Jeesuse nimel.
Räägime sellele valdkonnale, mis on sinu jaoks keeruline:
"Jeesuse nimel kadugu igasugune häda ja viletus!"
Tänu Issand, et tuleb muutus.
Tood muutuse nendesse asjadesse, milles vajatakse muutust.
Tood avarust ja avad uksi ning riivid ei pea sind kinni.
Issand, me täname, et vastad meie palvele.
Oled kuulnud meie väikest ja lihtsat palvet.
Võime oodata rõõmuga muutust ning olla tänulikud ja oodata.
Oodata, mida Issand teeb.
Mu ellu tuleb muutus ja pööre.
Tänu Issand, et võime palvetada
kõikide nende eest, kes on läbipõlenud või stressis.
Võime kuulutada Sinu rahu, Jeesus.
Tervenemist ja taastumist kõigile.
Tänu, et Sa puudutad, vabastad, tervendad ja taastad.
Jeesuse nimel, aamen.
JUMAL KÕNELEB
Jeesus ütleb, et peaksime minema kõike maailma
ja kuulutama evangeeliumi kõigele loodule.
Täna võid ka sina seda teha.
Raha on vägev vahend evangeeliumi levitamiseks.
Sellega saab palju ära teha.
Täna võid helistada annetustelefonile 9001777
Kõne maksab Eestis 7 eurot.
Võid kasutada ka kontonumbreid
ja levitada evangeeliumi kõikjal maailmas.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin